|  |  |
| --- | --- |
| Numri i lëndës: | 2019:103228 |
| Datë: | 22.11.2021 |
| Numri i dokumentit:  | 02424848 |

**C.nr.730/19**

 **GJYKATA THEMELORE NË PRIZREN**, Departamenti i Përgjithshëm, gjyqtari Gëzim Shehu, me pjesëmarrjen e bashkëpunëtorit profesional A.K. në çështjen juridike kontestimore të paditësit I.B. nga fshati .... Komuna e Prizrenit, të cilin e përfaqëson av. E.G. G. nga Prizreni, kundër të paditurës Bechtel-Enka GP, me seli në Prishtinë, të cilën e përfaqëson, zyra ligjore “Kalo Associates”, me avokat G.N. dhe A.H. për shkak të kompensimit të dëmit, me vlerë të kontestit 40.150 **€**, duke vendosur sipas kërkesës të autorizuarës së paditësit av. E.G.G. për korrigjimin e aktgjykimit të kësaj gjykate C.nr.730/2019 të datës 18.10.2021, me datë 18.11.2021, mori këtë:

**A K T V E N D I M**

**I. KORRIGJOHET** aktgjykimit i kësaj gjykate C.nr.730/2019 të datës 18.10.2021:

- ashtu që në paragrafin II të dispozitivit të aktgjykimit, tek shuma e përgjithshme për dëmin jo material në vend të vend të shumës **13.600 euro** duhet të jetë shuma prej **17.600 euro.**

**-**në pasuesin nën II, të dispozitivit të aktgjykimit, ku i referohet shumës së përgjithshme në emër të dëmit material dhe jo material, në vend të shumës **14.800**, duhet të jetë shuma **18.800 euro.**

**-** në pjesën e arsyetimit të aktgjykimit, ku i referohet shumës për dëmin materialnë vend të vend të shumës **13.600 euro** duhet të jetë shuma prej **17.600.**

-Po ashtu në pjesën e dispozitivit nën III të aktgjykimit, tek shpenzimet e procedurës, në vend të shumës **964.19,** duhet të jetë shuma **1019.40 euro.**

**II.** Pjesa tjetër e këtij aktgjykimi mbetet e pandryshuar.

**III**. Ky aktvendim është pjesë përbërëse e aktgjykimit C.nr.730/2019 të datës 18.10.2021.

 **A r s y e t i m**

Me datë 09.11.2021, e autorizuara e paditësitav. E.G.G. nga .... përmes parashtresës, ka kërkuar përmirësimin e aktgjykimit C.nr.730/2019 të datës 18.10.2021.

 Gjykata pas vlerësimit të kërkesës së të autorizuarës së paditësit, dhe shikimit në shkresat e lëndës, vlerëson se me rastin e përpilimit të aktgjykimit C.nr.730/2019 të datës 18.10.2021, janë përvjedhur gabime teknike, në llogaritjen e shumave të përgjithshme të aprovuara për dëmin jo material, ashtu që ashtu që në paragrafin II të dispozitivit të aktgjykimit tek shuma e përgjithshme për dëmin jo material në vend të vend të shumës 17.600 eurogabimisht është shënuar shuma 13.600. Gjithashtu në paragrafin II të dispozitivit të aktgjykimit tek shuma e përgjithshme për dëmin jo material dhe material në vend të shumës 18.800 eurogabim është shënuar shuma 14.800. Ndërsa në pjesën e arsyetimit të aktgjykimit përmirësohet shuma ku edhe i referohet shumës së përgjithshme për dëmin jo material, ashtu që në vend të shumës 13.600 euro duhet të jetë shuma prej 17.600. Po ashtu në dispozitivin nën III të aktgjykimit tek shuma e përgjithshme e aprovuar e shpenzimeve të procedurës, në vend të shumës 964.19, duhet të jetë shuma 1019.40.00 euro.

 Gjykata në kuptim të dispozitës se nenit 165 te Ligjit për Procedurën Kontestimore, për të eliminuar këto gabime teknike, bënë përmirësimin e aktgjykimit si në dispozitiv të këtij aktvendimi.

**GJYKATA THEMELORE NË PRIZREN**

**Departamenti i Përgjithshëm**

**C.nr.730/2019, datë 18.11.2021**

  **Gj y q t a r i,**

 **\_\_\_\_\_\_\_\_\_\_\_**

 **Gëzim Shehu**

**KËSHILLË JURIDIKE:** Kundër këtij aktvendimi, pala e pa kënaqur ka të drejtë ankese në afat prej 15 ditësh nga dita e pranimit të të njëjtit, Gjykatës së Apelit në Prishtinë, nëpërmjet kësaj gjykate.